Այնուամենայնիվ, Նորքի բնակիչների հետ ճոպանուղու մասին զրուցելիս նրանց կողմից «ինչու՞, ուզում են վերականգնե՞լ» բազմիցս հնչող հարցը կարծես կարծիք է ձևավորում այն մասին, որ նրանք միգուցե և ներքուստ սպասում են երբեմնի սիրելի կառույցի վերաբացմանը: «Ճոպանուղին առաջին հերթին, իհարկե, հարմար տրանսպորտային միջոց էր: Բացի այդ, վերևից քաղաքի վրա գեղեցիկ տեսարան էր բացում, այնպես որ, ճոպանուղով երթևեկելը երթուղային տրանսպորտի համեմատ շատ ավելի հաճելի էր»,- նշում է լրագրող Գայանե Խաչատրյանը: